Puhelimen tai tietokoneen haltuunotto merkitsisi tosiasiassa yhteydenpidon rajoittamista, joka ei kehitysvammalain mukaan ole sallittua.
Vakavammissa tilanteissa on olemassa lähestymiskieltoa koskevat säännökset (laki lähestymiskiellosta 898/1998) ja lastensuojelutapauksissa lastensuojelun keinot (lastensuojelulaki 417/2007). Itsemääräämisoikeuslainsäädännön jatkovalmistelun yhteydessä tullaan arvioimaan myös yhteydenpidon rajoittamista koskevan sääntelyn tarve.